AARHUS: Livredderne har fået badetøjet og pakket solcremen, og er fredag rykket ind på alle landets strande - heriblandt på Den Permanente og Moesgaard Strand i Aarhus.

Årets livreddere har ført været igennem en skarp udvælgelse i begyndelsen af året, og derefter seks måneders træning så de nu er helt klar til at holde øje med årets strandgæster.

Det lune vejr, som vi har haft siden midten af maj måned, er kommet bag på flere, og således også Trygfonden, der står for finansieringen af livredderne. Derfor blev der cirka tre ugers tid, hvor badegæsterne var taget på stranden, men hvor livredderne simpelthen ikke var klar.

- Hvis vi bare havde en tryllestav, ville Trygfondens livreddere være på plads nu. Men det at etablere livredderne, er ikke som at drive en iskiosk. Vi kan ikke bare sætte dem i sving, når det er godt vejr, lød det fra René Højer, chef for vandsikkerhed, tidligere på måneden.